turjo4nis/wikipedia-bn-dump-20250701 huggingface dataset:
গোপুরম

গোপুরম বা গোপুর (, , , ) বলতে কোনো দক্ষিণ ভারতীয় হিন্দু মন্দিরের আকর্ষণীয় প্রবেশদ্বারকে বোঝায়। ভারতের অন্যান্য জায়গার মন্দিরের প্রবেশদ্বার তুলনায় সাদামাটা হলেও দক্ষিণ ভারতের মন্দিরের প্রবেশদ্বার অনেকসময় মন্দিরটির সর্বোচ্চ অংশ হয়।

ব্যুৎপত্তি
"গোপুরম" শব্দের ব্যুৎপত্তি নিয়ে একাধিক তত্ত্ব বিদ্যমান:
 তামিল শব্দ  (কো, "রাজা") ও  (পুরাম্, "বহিরাবরণ") থেকে উদ্ভূত।
 তেলুগু শব্দ  (কোপু, "উপর") ও  (আরাম্, "বিদ্যমান থাকা") থেকে উদ্ভূত।
 সংস্কৃত শব্দ  (গো, "শহর, গোরু") ও  (পুরম্, "শহর, বসতি") থেকে উদ্ভূত।

স্থাপত্য

গোপুরমের আকৃতি সাধারণত আয়তাকার হয় এবং এটি উপরের দিকে ক্রমশ সরু হয়ে যায়। এর এর তলায় কাঠের দরজা থাকে, যা অনেকসময় অলংকারে পরিপূর্ণ হয়।

প্রাচীন ও আদি-মধ্যযুগীয় মন্দিরের গোপুরমগুলি তুলনায় ছোট হয়, কিন্তু পরবর্তী মন্দিরে এগুলি দ্রাবিড় স্থাপত্যের অন্যতম বৈশিষ্ট্য হয়ে ওঠে। অনেকসময় মন্দির চত্বরকে প্রসারিত করা হয় এবং নতুন সীমানা বরাবর নতুন গোপুরম তৈরি করা হয়। এর উপর কলশম বসানো থাকে। গোপুরম মন্দির চত্বরের প্রবেশদ্বার হিসেবে কাজ করে। মন্দিরের মাঝে অবস্থিত সুউচ্চ স্থাপনাকে বিমান বা বিমানম বলে। বাস্তুশাস্ত্রের নিয়ম অনুযায়ী গোপুরম ও বিমান তৈরি করা হয়।

সর্বোচ্চ গোপুরমের মধ্যে দুটি কমপক্ষে আংশিক আধুনিক। তামিলনাড়ুর তিরুচিরাপল্লীতে অবস্থিত শ্রী রঙ্গনাথস্বামী মন্দিরে ২১টি গোপুরম বর্তমান, যার মধ্যে  লম্বা রাজগোপুরমকে (প্রধান প্রবেশদ্বার) এশিয়ার সর্বোচ্চ মন্দির স্থাপত্য হিসেবে দাবি করা হয়েছে। ১৩ তলবিশিষ্ট এই রাজগোপুরম ১৯৮৭ সালে সম্পন্ন হয়েছিল এবং কিলোমিটার জুড়ে এটি ভূদৃশ্যের প্রাধান্য লাভ করে। বাকি ২০টি গোপুরম চতুর্দশ থেকে সপ্তদশ শতাব্দীর মধ্যে নির্মিত হয়েছিল। আধুনিক মুরুদেশ্বর মন্দিরের ২০ তলবিশিষ্ট  লম্বা গোপুরম "সর্বোচ্চ" উপাধির জন্য লড়াই করছে এবং অস্বাভাবিকভাবে এই গোপুরমে একটি লিফট বর্তমান।

ইতিহাস

পল্লব আমলে গোপুরমের আদিরূপ লক্ষ করা যায়, এবং এটি উত্তর ভারতের শিখরের সঙ্গে সম্পর্কিত। দ্বাদশ ও ষোড়শ শতাব্দীর মধ্যে পাণ্ড্য, নায়ক ও বিজয়নগরের সময় হিন্দু মন্দির ক্রমশ নাগরিক জীবনযাপনের কেন্দ্র হয়ে উঠেছিল। সেই সময় এই গোপুরম প্রবেশদ্বারগুলি মন্দিরের বহিরাঙ্গের এক মূল বৈশিষ্ট্যে পরিণত হয়েছিল, এবং বিশালাকৃতি ও অলংকারের পরিমাণের জন্য এরা ক্রমশ অভ্যন্তরীণ গর্ভগৃহকে ম্লান করে দেয়। অনেকসময় একটি মন্দিরের জন্য একাধিক গোপুরম থাকতে পারে।

দশম শতাব্দীর গোপুরমগুলি সাধারণত সাদামাটা হয়, যেমন মহাবলীপুরমের উপকূল মন্দির। তাঞ্জাবুরে অবস্থিত একাদশ শতাব্দীর বৃহদীশ্বর মন্দিরের দুটি বহুতল গোপুরম  ব্যবহৃত হয়েছে, যা আগের গোপুরমের থেকে অনেক বড়, যদিও মূল মন্দিরের বিমানের তুলনায় অনেক ছোট। চিদম্বরম নটরাজ মন্দিরের চারটি গোপুরমের নির্মাণ ত্রয়োদশ শতাব্দীর মধ্যভাগে শুরু হলেও অনেক পরে এর নির্মাণ সম্পন্ন হয়েছিল।

চিত্রশালা

তথ্যসূত্র

গ্রন্থপঞ্জি

Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art,

বহিঃসংযোগ
 

হিন্দু মন্দির স্থাপত্য
দ্রাবিড় স্থাপত্য
দরজা প্রকারভেদ
শতাব্দী (বছর)

শতাব্দী হলো ১০০ বছরের একটি সময়কাল। বাংলা শতাব্দী শব্দটি শত থেকে এসেছে, যার অর্থ একশত।

এক শতাব্দী বা শতবর্ষ হল একটি শততম বার্ষিকী বা এটির একটি উদযাপন, যা সাধারণত একশো বছর আগে ঘটে যাওয়া একটি ঘটনার স্মরণে করা হয়।

শতাব্দীর শুরু ও শেষ 
যদিও শতাব্দী বলতে যেকোন ১০০ বছরের সময়কেই বোঝায়; তবে মানক শতাব্দীর প্রকৃতি সম্পর্কে দুইটি দৃষ্টিভঙ্গি রয়েছে। একটি কঠোর নিয়মের উপর ভিত্তি করে; অন্যটি জনপ্রিয় উপলব্ধির উপর ভিত্তি করে।

কঠোর নিয়ম অনুসারে, খ্রিস্টীয় ১ম শতাব্দী শুরু হয় খ্রিস্টাব্দ ১ সাল থেকে এবং শেষ হয় ১০০ খ্রিস্টাব্দে। দ্বিতীয় শতাব্দী ১০১ থেকে ২০০ খ্রিস্টাব্দ পর্যন্ত বিস্তৃত ছিল এবং এভাবেই আজ পর্যন্ত অব্যাহত থাকবে। এই হিসাবে, ২০শ শতাব্দী ১৯০১ থেকে ২০০০ সাল পর্যন্ত। ২১তম শতাব্দী হল ২০০১ থেকে ২১০০ পর্যন্ত। 

জনপ্রিয় উপলব্ধি ও অনুশীলনে শতাব্দী ০০ দিয়ে শুরু হয় এবং ৯৯-এ শেষ হয়। যেমন: ২০ শতাব্দী শুরু হয় ১৯০০ সালে এবং শেষ হয় ১৯৯৯ সালে। ২১শ শতাব্দী শুরু হয় ২০০০ সালে এবং শেষ হবে ২১০০ সালে।

বিকল্প 
অনানুষ্ঠানিকভাবে, বছরের শতভাগ অংশের উপর ভিত্তি করে বছর উল্লেখ করা যেতে পারে। এই নিয়মে ১৯০০-১৯৯৯ সালকে উনিশ শত (১৯০০) হিসাবে উল্লেখ করা হয়। বাংলায় ব্যবহার ছাড়াও এই নিয়মটি ইংরেজি, সুইডিশ, ডেনিশ, নরওয়েজীয়, আইসল্যান্ডীয়, ফিনিশ এবং হাঙ্গেরীয় ভাষায় ব্যবহৃত হয়। সুইডিশ নিটনহন্ড্রেটালেট (বা ১৯০০-ট্যালেট), ডেনিশ নিটেনহন্ড্রেডেটালেট (বা নিটেনহন্ড্রেডেটালেট), নরওয়েজীয় নিটেনহন্ড্রেটাললেট (বা ১৯০০-ট্যালেট), ফিনিশ tuhatyhdeksänsataaluku (বা ১৯০০-লুকু) এবং হাঙ্গেরীয় ezerkilencszázas (১৯০০-এজ এভেক) প্রভৃতি দ্ব্যর্থহীনভাবে ১৯০০-১৯৯৯ পর্যন্ত সালকে বর্ণনা করে থাকে।

তথ্যসূত্র 

শতাব্দী
বুসান ইপার্ক

বুসান ইপার্ক ফুটবল ক্লাব (, ; সাধারণত বুসান ইপার্ক এফসি এবং সংক্ষেপে বুসান ইপার্ক নামে পরিচিত) হচ্ছে বুসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ১৯৭৯ সালে প্রতিষ্ঠিত হয়েছে। ক্লাবটির হোম স্টেডিয়ামটি বুসানের গুডিওক স্টেডিয়াম, যেখানে ১২,৩৪৯ জন লোক বসতে পারে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক জিন-সুব এবং সভাপতির দায়িত্ব পালন করছেন চুং মং-গিউ। বর্তমানে দক্ষিণ কোরীয় রক্ষণভাগের খেলোয়াড় লি হান-দো এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, বুসান ইপার্ক এপর্যন্ত ১১টি শিরোপা জয়লাভ করেছে; যার মধ্যে চারটি কে লিগ ১,  এবং একটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে একটি এশীয় ক্লাব চ্যাম্পিয়নশিপ শিরোপা রয়েছে। হান জি-হো, পার্ক জং-উ, লিম সাং-হিউব, লি জং-হিয়প এবং আন বিয়ং-জুনের মতো খেলোয়াড়গণ বুসান ইপার্কের জার্সি গায়ে মাঠ কাঁপিয়েছেন।

ইতিহাস
ক্লাব প্রতিষ্ঠার প্রায় ৪ বছর পর, ১৯৮৩ মৌসুমে বুসান ইপার্ক প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৩ সালের সালের ৮ই মে তারিখে, কে লিগ ১-এ ক্লাব ইতিহাসে নিজেদের প্রথম ম্যাচে চাং উন-সুর অধীনে বুসান ইপার্ক পিওএসসিও ডলফিনসের সাথে ১–১ গোলে ড্র করেছিল। ১৯৮৩ কে লিগ-এ বুসান ইপার্ক ৬টি জয় এবং ৭টি ড্রয়ে সর্বমোট ১৯ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল, যেখানে লি চুন-সোক ৮টি গোল করে লিগে বুসান ইপার্কের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

   

এএফসি চ্যাম্পিয়নস লিগ বিজয়ী
বুসান ইপার্ক ফুটবল ক্লাব
১৯৭৯-এ প্রতিষ্ঠিত ফুটবল ক্লাব
১৯৭৯-এ দক্ষিণ কোরিয়ায় প্রতিষ্ঠিত
দক্ষিণ কোরিয়ার ফুটবল ক্লাব
কে লিগ ১-এর ক্লাব
কে লিগ ২-এর ক্লাব
বব বার্কার

রবার্ট উইলিয়াম বার্কার (১২ ডিসেম্বর ১৯২৩ - ২৬ আগস্ট ২০২৩) একজন আমেরিকান টেলিভিশন গেম শো সঞ্চালক ছিলেন। তিনি ১৯৭২ থেকে ২০০৭ সাল পর্যন্ত উত্তর আমেরিকার টেলিভিশনের ইতিহাসে সবচেয়ে দীর্ঘস্থায়ী গেম শো সিবিএস -এর দ্য প্রাইস ইজ রাইট  সঞ্চালনা করেন। তিনি ১৯৫৬ সাল থেকে ১৯৭৫ সাল পর্যন্ত ট্রুথ অর কনসিকোয়েন্সেস নামক শো সঞ্চালনা করেছিলেন।

বব বার্কার ড্যারিংটন, ওয়াশিংটনে জন্মগ্রহণ করেন, তিনি তার যৌবনের বেশিরভাগ সময় রোজবাড ইন্ডিয়ান রিজার্ভেশনে কাটিয়েছেন এবং রোজবাড সিউক্স ট্রাইবের একজন নাগরিক ছিলেন। দ্বিতীয় বিশ্বযুদ্ধের সময় তিনি মার্কিন যুক্তরাষ্ট্রের নৌবাহিনীর রিজার্ভে যোগদান করেন।

বার্কার কলেজে পড়ার সময় একটি রেডিওতে খণ্ডকালীন কাজ করেছিলেন। ১৯৫০ সালে তিনি ক্যালিফোর্নিয়ায় চলে যান এবং এখানে নিজের একটি রেডিও শো  সম্প্রচারের মাধ্যমে  কর্মজীবন শুরু করেন। তাকে তার নিজস্ব রেডিও শো, দ্য বব বার্কার শো  শুরু করেছিলেন , যা ছয় বছর ধরে চলেছিল।  তিনি ১৯৫৬ সালে ট্রুথ অর কনসিকুয়েন্স নামক গেম শো  সঞ্চালনার মাধ্যমে সঞ্চালক হিসেবে তার ক্যারিয়ার শুরু করেছিলেন।

বার্কার ১৯৭২ সালে দ্য প্রাইস ইজ রাইট নামক অনুষ্ঠান সঞ্চালনা শুরু করেন। তিনি সক্রিয়ভাবে প্রাণী অধিকার এবং প্রাণী অধিকার রক্ষায়   একজন উকিল হয়ে ওঠেন এবং  ইউনাইটেড অ্যাক্টিভিস্ট ফর অ্যানিমাল রাইটস, পিপল ফর দ্য এথিক্যাল ট্রিটমেন্ট অফ অ্যানিম্যালস, ও সি শেফার্ড কনজারভেশন সোসাইটি এর মতো সমর্থক গোষ্ঠীগুলিকে সমর্থন করেন। ২০০৭ সালে, বার্কার টেলিভিশনে তার ৫০ বছরের  ক্যারিয়ার পূর্ণ  করার পর, টিভি শো দ্যা প্রাইস ইজ রাইট এর সঞ্চালনা থেকে অব্যহতি নেন। পপ সংস্কৃতির আইকন হিসাবে বিবেচিত বব বার্কার অবসর গ্রহণের পরও ২০১৫ সাল পর্যন্ত টিভি শোতে মাঝে মাঝে উপস্থিত হতেন।

তথ্যসূত্র 

২১শ শতাব্দীর মার্কিন অভিনয়শিল্পী
২০শ শতাব্দীর মার্কিন অভিনেতা
দ্বিতীয় বিশ্বযুদ্ধের মার্কিন নৌ কর্মকর্তা
হলিউড হিলসের ফরেস্ট লন মেমোরিয়াল পার্কে সমাহিত
মার্কিন টেলিভিশন অভিনেতা
২০২৩-এ মৃত্যু
১৯২৩-এ জন্ম
২০২৩ গ্রিস চতুর্দেশীয় সিরিজ

২০২৩ গ্রিস চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) টুর্নামেন্ট যেটি ২০২৩ সালের সেপ্টেম্বর মাসে গ্রিসে অনুষ্ঠিত হয়। টুর্নামেন্টে স্বাগতিক গ্রিসের সঙ্গে অংশগ্রহণ করে রোমানিয়া, লুক্সেমবুর্গ ও সার্বিয়া। এ টুর্নামেন্টেই লুক্সেমবুর্গ নিজেদের প্রথম নারী টি২০ আন্তর্জাতিক ম্যাচ খেলে।

টুর্নামেন্টের ফাইনালে রোমানিয়াকে পরাজিত করে বিজয়ী হয় গ্রিস।

দলীয় সদস্য

রাউন্ড-রবিন

পয়েন্ট তালিকা

 প্লেঅফে উত্তীর্ণ

সূচি

প্লেঅফ

বন্ধনী

সেমিফাইনাল

১ম সেমিফাইনাল

২য় সেমিফাইনাল

৩য় স্থান নির্ধারণী

ফাইনাল

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২৩-এ আন্তর্জাতিক ক্রিকেট প্রতিযোগিতা
জাতিসংঘ বাণিজ্য ও উন্নয়ন সম্মেলন

জাতিসংঘ বাণিজ্য ও উন্নয়ন সম্মেলন (; সংক্ষেপে: আঙ্কটাড) জাতিসংঘের একটি আন্তঃরাষ্ট্রীয় সংস্থা। এটি জাতিসংঘের সাধারণ পরিষদের অধীনে উন্নয়নশীল রাষ্ট্রের বাণিজ্য, বিনিয়োগ ও উন্নয়ন বিষয়ে কাজ করে থাকে।

ইতিহাস
উন্নয়ন দেশগুলোতে বাণিজ্য সম্প্রসারণের উদ্দেশ্যে   ১৯৬৪ সালে আঙ্কটাড প্রতিষ্ঠিত হয়।   আঙ্কটাডের বর্তমান সদস্য ১৯৫ এবং সংস্থাটির সদর দপ্তর সুইজারল্যান্ডের জেনেভা শহরে অবস্থিত। বাংলাদেশ ১৯৭২ সালে আঙ্কটাড এর সদস্যপদ পায়।

সম্মেলন
আঙ্কটাড শীর্ষ সম্মেলন প্রতি চার বছর পরপর অনুষ্ঠিত হয়। আঙ্কটাড এর প্রথম সম্মেলন ১৯৬৪ সালের ২৩ মার্চ থেকে ১৬ জুন জেনেভায় অনুষ্ঠিত হয় এবং সর্বশেষ ১৫তম সম্মেলন ২০২১ সালের ৩ থেকে ৭ অক্টোবর বার্বাডোস দ্বারা আয়োজিত অনলাইনে অনুষ্ঠিত হয়।

প্রতিবেদন
আঙ্কটাড ১৯৯১ সাল থেকে প্রতিবছর ‘বিশ্ব বিনিয়োগ প্রতিবেদন’ প্রকাশ করে আসছে।

আঙ্কটাড প্রকাশিত প্রতিবেদনসমূহ হলো:
 বিশ্ব বিনিয়োগ প্রতিবেদন 
 বাণিজ্য ও উন্নয়ন প্রতিবেদন 
 বাণিজ্য ও পরিবেশ প্রতিবেদন
 আফ্রিকার অর্থনৈতিক উন্নয়ন প্রতিবেদন
 এলডিসি প্রতিবেদন
 ডিজিটাল অর্থনীতি প্রতিবেদন
 সমুদ্র চলাচল পরিবহন প্রতিবেদন
 তথ্যপ্রযুক্তি ও উদ্ভাবন প্রতিবেদন

মহাসচিব ও ভারপ্রাপ্ত কর্মকর্তা
আঙ্কটাডের বর্তমান মহাসচিব কোস্টারিকার রেবেকা গ্রিন্সপান। তিনি ২০২১ সালের ১৩ সেপ্টেম্বর ৪ বছরের জন্য নিযুক্ত হন। তিনি আঙ্কটাড এর ইতিহাসে প্রথম নারী মহাসচিব।

তালিকা

আরও দেখুন
 জাতিসংঘের বিশেষায়িত সংস্থাসমূহ

তথ্যসূত্র

বহিঃসংযোগ
 

জাতিসংঘ সাধারণ পরিষদ
জাতিসংঘ সচিবালয়
জাতিসংঘের সহায়ক সংস্থা
জাতিসংঘ উন্নয়ন গ্রুপ
১০, জনপথ

১০, জনপথ জনপথের একটি সরকারি মালিকানাধীন বাড়ি। ১৯৯১ সালে রাজীব গান্ধীর হত্যার সময়, যখন তিনি ভারতের প্রধানমন্ত্রী হিসেবে দ্বিতীয় মেয়াদে প্রচারণা চালাচ্ছিলেন, ১০, জনপথ ছিল তাঁর সরকারি বাসভবন। যদিও গান্ধী প্রধানমন্ত্রী থাকাকালীন ৭, লোক কল্যাণ মার্গে থাকতেন। ১০, জনপথ তাঁর বিধবা স্ত্রী সোনিয়া গান্ধীর বাসভবন, যিনি ভারতীয় জাতীয় কংগ্রেস দলের প্রাক্তন সভাপতি। ভারতীয় জাতীয় কংগ্রেস (INC) এর জাতীয় সদর দপ্তর ২৪, আকবর রোডে এর ঠিক পিছনে অবস্থিত।  এটি ছিল ভারতের দ্বিতীয় প্রধানমন্ত্রী লাল বাহাদুর শাস্ত্রীর (১৯৬৪-১৯৬৬) বাসভবন এবং যেখানে ১১ জানুয়ারী ১৯৬৬ তারিখে তাঁর মৃতদেহ সম্মানের জন্য রাখা হয়েছিল। বর্তমানে তাঁর জীবনী জাদুঘর, লাল বাহাদুর শাস্ত্রী মেমোরিয়াল কমপ্লেক্স সংলগ্ন ১, মতিলাল নেহেরু প্লেস (পূর্বতন ১০ জনপথ) এ অবস্থিত।

১০, জনপথ নতুন দিল্লিতে ১৫,১৮১ বর্গ মিটার জুড়ে বিস্তৃত।

ইতিহাস 
বাড়িটি ছিল প্রধানমন্ত্রী লাল বাহাদুর শাস্ত্রীর বাসভবন যিনি ১৯৬০-এর দশকে জওহরলাল নেহরুর স্থলাভিষিক্ত হন। কমপ্লেক্স সংলগ্ন, গোল চত্বরের মুখোমুখি লাল বাহাদুর শাস্ত্রী মেমোরিয়াল ১, মতিলাল নেহেরু প্লেস।

তথ্যসূত্র

বহিঃসংযোগ 

 ১০ জনপথ উইকিমাপিয়া
 ১০, জনপথের দরজা বন্ধ

ভারতের বাড়ি
ভারতীয় জাতীয় কংগ্রেস
মাইলস রিড

মাইলস অ্যান্থনি রিড এফআরএস (জন্ম ৩০ জানুয়ারি ১৯৪৮) একজন গণিতবিদ। তিনি বীজগণিত জ্যামিতি নিয়ে কাজ করেন।

শিক্ষা
রিড ট্রিনিটি কলেজ থেকে ক্যামব্রিজ গাণিতিক ট্রিপোস অধ্যয়ন করেন। ১৯৭৩ সালে তিনি পিটার সুইনারটন-ডায়ার এবং পিয়ের ডেলিগনের তত্ত্বাবধানে পিএইচডি সম্পন্ন করেন।

কর্মজীবন 
রিড ১৯৭৩ থেকে ১৯৭৮ সাল পর্যন্ত ক্রাইস্টস কলেজ, কেমব্রিজের একজন গবেষণা ফেলো ছিলেন। তিনি ১৯৭৮ সালে ওয়ারউইক বিশ্ববিদ্যালয়ের একজন প্রভাষক হন এবং ১৯৯২ সালে সেখানে অধ্যাপক নিযুক্ত হন। তিনি দুটি সুপরিচিত বই লিখেছেন: আন্ডারগ্রাজুয়েট অ্যালজেব্রিক জিওমেট্রি এবং আন্ডারগ্রাজুয়েট কম্যুটেটিভ অ্যালজেব্রা।

পুরস্কার ও সম্মাননা 
রিড ২০০২ সালে রয়েল সোসাইটির একজন ফেলো নির্বাচিত হন। একই বছরে, তিনি বেইজিংয়ে গণিতবিদদের আন্তর্জাতিক কংগ্রেসে একজন আমন্ত্রিত বক্তা হিসেবে অংশগ্রহণ করে। অ্যালেসিও কর্টি এবং আলেক্সান্ডার পুখলিকভের সাথে তার "ফ্যানো ৩-ফোল্ড হাইপারসারফেসেস" নামক গবেষণাপত্র তৈরি করেন। এটি তিন-মাত্রিক বীজগাণিতিক জাতগুলির গবেষণায় একটি বড় অগ্রগতি করেছিল এবং রিড ২০০৬ সালে সিনিয়র বারউইক পুরস্কারে ভূষিত হন। ২০২৩ সালে তিনি রয়েল সোসাইটির সিলভেস্টার পদক লাভ করেন।

তথ্যসূত্র 

১৯৪৮-এ জন্ম
রয়েল সোসাইটির সভ্য
সিলভেস্টার পদক বিজয়ী
২০শ শতাব্দীর ব্রিটিশ গণিতবিদ
২১শ শতাব্দীর ব্রিটিশ গণিতবিদ
ট্রিনিটি কলেজ, কেমব্রিজের প্রাক্তন শিক্ষার্থী
অনলাইন কথোপকথন

অনলাইন কথোপকথন বা অনলাইন চ্যাট (ইংরেজি : Online Chat) হলো ইন্টারনেটের মাধ্যমে যে কোনো ধরনের যোগাযোগ, যা প্রেরক থেকে প্রাপকের কাছে পাঠ্যবার্তার রিয়েল-টাইম ট্রান্সমিশন (যা টাইপ করা বা তৈরি করার সাথে সাথে তাৎক্ষণিকভাবে প্রেরণ করা যায়) অফার করে। অন্যান্য অংশগ্রহণকারীদের দ্রুত প্রতিক্রিয়া জানাতে সক্ষম করার জন্য চ্যাট বার্তাগুলি সাধারণত ছোট হয়। ফলে এটি একটি স্বাভাবিক ভাষা অনুরূপ অনুভূতি তৈরি হয়, যা অন্যান্য পাঠ্য-ভিত্তিক অনলাইন যোগাযোগের ফর্ম; যেমন ইন্টারনেট ফোরাম এবং ইমেল থেকে চ্যাটিংকে আলাদা করে। অনলাইন চ্যাট তাৎক্ষণিক যোগাযোগের সাথে সাথে এক প্রেরক থেকে অনেক রিসিভার এবং ভয়েস ও ভিডিও চ্যাটের সাথে মাল্টিকাস্ট যোগাযোগকে সম্বোধন করতে পারে অথবা একটি ওয়েব কনফারেন্সিং পরিষেবার বৈশিষ্ট্য হতে পারে।

সহজ সংজ্ঞায় অনলাইন চ্যাট হলো প্রাথমিকভাবে যে কোনো সরাসরি পাঠ্য-ভিত্তিক অথবা ভিডিও-ভিত্তিক ( ওয়েবক্যাম ) একের পর এক চ্যাট বা একাধিক গ্রুপ চ্যাট। যেমন : সরঞ্জাম ব্যবহার করে তাৎক্ষণিক বার্তা প্রদান, ইন্টারনেট রিলে চ্যাট। ইংরেজি অনলাইন চ্যাট শব্দটি চ্যাট শব্দ থেকে আসে, যার অর্থ "অনানুষ্ঠানিক কথোপকথন"।

তথ্যসূত্র 

 
ইন্টারনেট সংস্কৃতি
বিজেপি আইটি সেল

ভারতীয় জনতা পার্টি ইনফরমেশন টেকনোলজি সেল (সাধারণত বিজেপি আইটি সেল বা বিজেপি সোশ্যাল মিডিয়া সেল নামে পরিচিত) হল ভারতীয় রাজনৈতিক দল বিজেপির একটি বিভাগ, যা দল এবং এর সদস্যদের জন্য সোশ্যাল মিডিয়া প্রচারণা পরিচালনা করে। অমিত মালব্য বিজেপি আইটি সেলের ইনচার্জ।

ইতিহাস 
বিজেপিই ভারতের প্রথম রাজনৈতিক দল যারা জনমতকে একত্রিত করার জন্য সোশ্যাল মিডিয়ার শক্তিকে স্বীকার করেছে এবং ব্যবহার করেছে। বিজেপি নেতা নরেন্দ্র মোদির (তৎকালীন গুজরাতের মুখ্যমন্ত্রী) টুইটার অ্যাকাউন্টটি ২০০৯ সালে তৈরি করা হয়েছিল। বিপরীতে কংগ্রেসের সিনিয়র নেতা রাহুল গান্ধীর টুইটার অ্যাকাউন্টটি ২০১৫ সালে করা হয়েছিল।

পদ্ধতি 
বিজেপি অনুভূত সরকারের সমালোচকদের ভয় দেখানোর জন্য তার সোশ্যাল মিডিয়া সেলের মাধ্যমে অনলাইন প্রচারণা চালায়। সাধবী খোসলা, বিজেপি আইটি সেলের একজন বিজেপি সাইবার-স্বেচ্ছাসেবক বলেছেন যে সংগঠনটি বিদ্বেষ, ইসলামফোবিয়া এবং ঘৃণা ছড়ায়। বিজেপির স্বেচ্ছাসেবকদের নেটওয়ার্ক বিজেপি আইটি সেল এবং দুটি অনুমোদিত সংস্থার কাছ থেকে নির্দেশনা নেয় যারা বিজেপির সমালোচক ব্যবহারকারীদের ট্রোল করে। সাংবাদিক এবং ভারতীয় চলচ্চিত্র অভিনেতারাও তাদের লক্ষ্যবস্তুতে রয়েছেন।

২০১৫ সালের নভেম্বরে ভারতের একজন মুসলিম চলচ্চিত্র অভিনেতা, আমির খান ভারতে ক্রমবর্ধমান অসহিষ্ণুতা সম্পর্কে উদ্বেগ প্রকাশ করেছিলেন। ভারতের রাজনৈতিক ঘটনাগুলির প্রতিক্রিয়া হিসাবে যার মধ্যে ক্ষমতাসীন ভারতীয় জনতা পার্টি (বিজেপি) মোদী সরকার কর্তৃক মুসলিম এবং বুদ্ধিজীবীদের বিরুদ্ধে সহিংস আক্রমণ এবং দেশটির থেকে দ্রুত বা তীব্র নিন্দার অনুপস্থিতি অন্তর্ভুক্ত ছিল। খোসলা বলেছেন যে খানকে ভয় দেখানোর জন্য বিজেপি তার সোশ্যাল মিডিয়া সেলের মাধ্যমে একটি অনলাইন প্রচারের মাধ্যমে প্রতিক্রিয়া জানিয়েছে। খান স্ন্যাপডিলের জন্য বিজ্ঞাপন দিয়েছেন। মোদির সমর্থকেরা কোম্পানির ওপর বোমাবর্ষণ করে এবং পরে সেগুলো বাতিল করে দেয়। প্রচারণার ফলে স্ন্যাপডিল তার বিজ্ঞাপনের জন্য খানকে বাদ দেয়।

ডেরেক ও'ব্রায়েন (রাজনীতিবিদ), একজন সংসদ সদস্য ভারতের উচ্চকক্ষ রাজ্যসভায় অনলাইন ঘৃণার বিষয়টি উত্থাপন করেছিলেন। তিনি প্রশ্ন করেছিলেন যে নরেন্দ্র মোদি কেন সোশ্যাল মিডিয়ায় সাইবার-বুলিদের অনুসরণ করেন এবং বলেছিলেন "আমরা ঘৃণার মূলধারার"। তিনি আরও জিজ্ঞাসা করেছিলেন যে মোদী প্রশাসন সরকারী কর্মকর্তাদের টুইটার ব্যবহারকারীদের অনুসরণ করা বন্ধ করতে বলে পরামর্শ জারি করবে যারা নিয়মিত আপত্তিজনক বার্তা এবং অশ্লীলতা পাঠান। সরকার এই অনুরোধে সাড়া দেয়নি।

২০২০ সালের ডিসেম্বরে টুইটার আইটি সেলের ইনচার্জ অমিত মালব্যের বিরুদ্ধে বিধিনিষেধমূলক ব্যবস্থা নিয়েছিল এবং তার পোস্টটিকে 'ম্যানিপুলেটেড মিডিয়া' হিসাবে ট্যাগ করেছিল। এই প্রথম টুইটার কোনও ভারতীয় রাজনৈতিক ব্যক্তিত্বের বিরুদ্ধে বিধিনিষেধমূলক ব্যবস্থা নিল। মালব্য ২০২০-২০২১ ভারতীয় কৃষকদের প্রতিবাদের একটি ঘটনার একটি সম্পাদিত ভিডিও পোস্ট করেছিলেন যা ডক্টর মিডিয়ার বিস্তারের বিরুদ্ধে লড়াই করার জন্য টুইটার নীতি লঙ্ঘন করেছিল।

তথ্যসূত্র

উদ্ধৃতি

আরো পড়ুন 

 
 

ভারতীয় জনতা পার্টি
ভারতে ইসলামভীতি
গোল্ড(III) আয়োডাইড

গোল্ড(III) আয়োডাইড একটি অজৈব যৌগ যার রাসায়নিক সংকেত AuI3। এটি গোল্ড অর্থাৎ সোনা এবং আয়োডিনের একটি যৌগ। গোল্ড (III) আয়োডাইড খুবই অস্থায়ী যৌগ। তাই বাস্তবে এটি অস্তিত্বহীন বলাই ভাল। যদিও Au2I6 যৌগটিকে স্থিতিশীল হওয়ার অনুমান করা হয়েছে।

বিশুদ্ধ গোল্ড(III) আয়োডাইড আলাদা করার অনেক প্রচেষ্টা করা হয়েছে। কিন্তু প্রতি ক্ষেত্রেই গোল্ড(I) আয়োডাইড এবং আয়োডিন তৈরি হয়:

তথ্যসূত্র

অজৈব যৌগ
আয়োডাইড
ধাতব হ্যালাইড
স্বর্ণ যৌগ
জনতা

জনতা, "জনগণ" এর জন্য একটি হিন্দি শব্দ। লোকদল, কংগ্রেস (ও) এবং সমাজতান্ত্রিক দলের মধ্যে ১৯৭০-এর দশকে প্রথম জনতা জোটের পরে, এটি ভারতের বেশ কয়েকটি কেন্দ্র এবং রাজ্য-পর্যায়ের, বর্তমান এবং ঐতিহাসিক, রাজনৈতিক দলের নামের অংশ হয়ে উঠেছে বা প্রতিবেশী রাজ্যগুলি (যার অনেকগুলি মূল জোটের উপাদান থেকে বংশধর বলে দাবি করে):

ভারতীয় যুক্তরাষ্ট্রীয় রাজনীতিতে:

 জনতা পার্টি
 জনতা পরিবার
 ভারতীয় জনতা পার্টি
 ভারতীয় জনতা যুব মোর্চা
 হিন্দুস্তান জনতা পার্টি
 জনতা দল
 জনতা দল (ধর্মনিরপেক্ষ)
 জনতা দল (সংযুক্ত)
 জনতা পার্টি (ধর্মনিরপেক্ষ)
 লোকতান্ত্রিক জনতা দল
 রাষ্ট্রীয় জনতা দল
 সমাজতান্ত্রিক জনতা (গণতান্ত্রিক)
 সমাজবাদী জনতা দল
 সমাজবাদী জনতা দল (গণতান্ত্রিক)
 সমাজবাদী জনতা পার্টি
 সমাজবাদী জনতা পার্টি (রাষ্ট্রীয়)

ভারতীয় গঠনকারী রাজ্যে:

 অসম ভারতীয় জনতা পার্টি (আসাম)
 বিজু জনতা দল (উড়িষ্যা)
 ছত্তিশগড় জনতা কংগ্রেস
 গুজরাত জনতা কংগ্রেস
 জনতা দল (গুজরাত)
 কর্ণাটক জনতা পক্ষ
 কেরালা জনতা
 মিজো জনতা দল (মিজোরাম)
 রাষ্ট্রবাদী জনতা পার্টি
 রাষ্ট্রীয় জনতা পার্টি
 সিকিম জনতা কংগ্রেস
 সিকিম জনতা পার্টি
 তামিঝাগা জনতা পার্টি (তামিল)
 তেলেঙ্গানা জনতা পার্টি (অন্ধ্রপ্রদেশ)
 বিদর্ভ জনতা কংগ্রেস (মহারাষ্ট্র)

ভারতের বাইরে:

 কৃষক শ্রমিক জনতা লীগ (বাংলাদেশ)
 জনতা দল (সমাজবাদী প্রজাতান্ত্রিক) (নেপাল)
 রাষ্ট্রীয় জনতা পার্টি নেপাল
 নেপাল সমাজবাদী জনতা দল
 জনতা ব্যাংক, বাংলাদেশের রাষ্ট্রায়ত্ত ব্যাংক

আরো দেখুন 

 জন (দ্ব্যর্থতা নিরসন), হিন্দিতে ব্যক্তি অর্থে 
 লোক (দ্ব্যর্থতা নিরসন), হিন্দিতে ব্যক্তি অর্থে 
 আওয়াম (দ্ব্যর্থতা নিরসন), উর্দুতে ব্যক্তি অর্থে 
 আওয়ামী (দ্ব্যর্থতা নিরসন)

হিন্দি শব্দ ও বাক্যাংশ
ভারতের রাজনৈতিক পরিভাষা
মোদি সরকারের অধীনে বাতিল হওয়া আইনের তালিকা

মোদি প্রশাসনের সময় বাতিল হওয়া আইনের তালিকা

তালিকা

তথ্যসূত্র 

নরেন্দ্র মোদী প্রশাসন
২০২৩–২৪ ফেডারেশন কাপ (ভারত)

২০২৩-২৪ ফেডারেশন কাপ হলো ফেডারেশন কাপের ৩৯তম সংস্করণ এবং ভারতের প্রধান ঘরোয়া ফুটবল কাপ প্রতিযোগিতার ৪৩তম আসর।

বেঙ্গালুরু এফসি হল ডিফেন্ডিং চ্যাম্পিয়ন, যারা ফাইনালে মোহনবাগান এসসিকে হারিয়ে তাদের দ্বিতীয় শিরোপা জিতেছে।

দল

গ্রুপ পর্ব

নকআউট পর্ব

আরো দেখুন 
 ২০২৩–২৪ ইন্ডিয়ান সুপার লিগ
 ২০২৩–২৪ আই-লিগ
 ২০২৩–২৪ আই-লিগ ২
 ২০২৩–২৪ আই-লিগ ৩
 ২০২৩ ডুরান্ড কাপ

তথ্যসূত্র

২০২৩-২৪
ভারত ফুটবলে ২০২৩-২৪
২০২৩-২৪ ঘরোয়া এসোসিয়েশন ফুটবল কাপ
২০২৩-২৪ এশিয়ান ঘরোয়া ফুটবল কাপ
বর্ডার সিকিউরিটি ফোর্স ফুটবল দল

বর্ডার সিকিউরিটি ফোর্স স্পোর্টিং ক্লাব হল একটি ভারতীয় মাল্টি-স্পোর্টিং ক্লাব যা তার ফুটবল দলের জন্য সবচেয়ে বেশি পরিচিত। ক্লাবটি পাঞ্জাবের জলন্ধরে অবস্থিত এবং বর্তমানে পাঞ্জাব স্টেট সুপার ফুটবল লিগে প্রতিদ্বন্দ্বিতা করছে। আসামের স্বাধীনতা কাপে তারা অন্যতম প্রভাবশালী দল।

বিএসএফ-এর কর্পোরেট দল অল ইন্ডিয়া পাবলিক সেক্টর টুর্নামেন্টে প্রতিদ্বন্দ্বিতা করে।

ইতিহাস 

দলটি ১৯৬০, ১৯৭০ এবং ১৯৮০ এর দশকে সাতবার মর্যাদাপূর্ণ ডুরান্ড কাপ জেতার জন্য সুপরিচিত। কিংবদন্তি খেলোয়াড় সুখবিন্দর সিং ১৯৭৪ থেকে ১৯৭৮ সাল পর্যন্ত ক্লাবের প্রতিনিধিত্ব করেছেন

দলটি ১৯৯৯–২০০০ মৌসুমে পুরানো জাতীয় ফুটবল লিগেও একটি মৌসুম কাটিয়েছিল। ১১তম স্থানে শেষ করার পরে তারা নির্বাসিত হয়েছিল।

তথ্যসূত্র

ভারতের আধা-সামরিক বাহিনী ফুটবল দল
সীমান্তরক্ষী বাহিনী ফুটবল দল
আসিফ ইয়াকুব

আসিফ ইয়াকুব (জন্ম ১১ নভেম্বর ১৯৭৩) একজন পাকিস্তানি ক্রিকেট আম্পায়ার। তিনি পাকিস্তান সুপার লিগে দায়িত্ব পালন করেছেন। ২৬ অক্টোবর ২০১৮-এ পাকিস্তান ও অস্ট্রেলিয়ার মধ্যে তার প্রথম টি২০ আন্তর্জাতিক (টি-টোয়েন্টি) ম্যাচে তিনি দাঁড়িয়েছিলেন তিনি তার প্রথম একদিনের আন্তর্জাতিক (ওডিআই) ম্যাচে দাঁড়িয়েছিলেন, এছাড়াও পাকিস্তান এবং অস্ট্রেলিয়ার মধ্যে, ২৭ মার্চ ২০১৯-এ ২০২০ সালের জানুয়ারিতে, দক্ষিণ আফ্রিকায় ২০২০ অনূর্ধ্ব-১৯ ক্রিকেট বিশ্বকাপ টুর্নামেন্টের জন্য ষোলজন আম্পায়ারদের একজন হিসাবে তাকে মনোনীত করা হয়েছিল। ২০২০ সালের ডিসেম্বরে, তিনি ২০২০ পিসিবি পুরস্কারের জন্য বছরের অন্যতম আম্পায়ার হিসাবে সংক্ষিপ্ত তালিকাভুক্ত হন। ৬ জানুয়ারি, ২০২২ আসিফ ইয়াকুব পিসিবি কর্তৃক ২০২১ সালের আম্পায়ারে ভূষিত হন।

২০২২ সালের জানুয়ারিতে, ওয়েস্ট ইন্ডিজে ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য মাঠের একজন আম্পায়ার হিসেবে তাকে মনোনীত করা হয়।

তথ্যসূত্র 

জীবিত ব্যক্তি
১৯৭৩-এ জন্ম
পাকিস্তানি একদিনের আন্তর্জাতিক ক্রিকেট আম্পায়ার
পাকিস্তানি টুয়েন্টি২০ আন্তর্জাতিক ক্রিকেট আম্পায়ার
পাকিস্তানি ক্রিকেট আম্পায়ার
ক্রিংল ডোমেইন

ক্রিংল ডোমেইন 3টি ডাই-সালফাইড লিঙ্কেজ দ্বারা স্থিতিশীল বড় লুপ হিসেবে ভাঁজ হয়ে থাকা অটোনমাস প্রোটিন ডোমেন । রক্ত জমাট বাঁধার ফ্যাক্টরের ক্ষেত্রে প্রোটিন-প্রোটিনের মিথস্ক্রিয়াতে এটা গুরুত্বপূর্ণ। এর নাম ক্রিংলকে নির্দেশ করে, যা একটি স্ক্যান্ডিনেভিয়ান প্যাস্ট্রি যা সাথে তারা কিছুটা সাদৃশ্যপূর্ণ।

ক্রিংল ডোমেইন প্লাজমিনোজেন, হেপাটোসাইট গ্রোথ ফ্যাক্টর, প্রোথ্রোমবিন এবং অ্যাপলিপোপ্রোটিন (এ) তে পাওয়া গেছে।

রক্ত জমাট বাঁধা এবং ফাইব্রিনোলাইটিক প্রোটিন জুড়ে সর্বত্র ক্রিংলস পাওয়া যায়। ক্রিংল ডোমেইনগুলি  মেডিয়েটরদের সিাথে আবদ্ধ হতে (যেমন, ঝিল্লি, অন্যান্য প্রোটিন বা ফসফোলিপিড) এবং প্রোটিওলাইটিক কার্যকলাপ নিয়ন্ত্রণে ভূমিকা পালন করে বলে বিশ্বাস করা হয়।[1][2][3] ক্রিংল ডোমেনগুলি[4][5][6] একটি ট্রিপল লুপ, 3-ডাই-সালফাইড ব্রিজ কাঠামো দ্বারা চিহ্নিত করা হয়, যার গঠন অনেকগুলি হাইড্রোজেন বন্ড এবং অ্যান্টি-সমান্তরাল বিটা-শীটের ছোট টুকরা দ্বারা সংজ্ঞায়িত করা হয়।এগুলি প্রোথ্রোমবিন এবং ইউরোকিনেস-টাইপ প্লাজমিনোজেন অ্যাক্টিভেটর সহ কিছু প্লাজমা প্রোটিনে বিভিন্ন সংখ্যক অনুলিপিতে পাওয়া যায়, যা MEROPS পেপটাইডেজ পরিবার S1A-এর অন্তর্গত সেরিন প্রোটিএজ।

তথ্যসূত্র

প্রান্তিক ঝিল্লি প্রোটিন
প্রোটিন অধিক্ষেত্র